Μακάο (ταινία)

Το Μακάο (αγγλ.: Macao) είναι αμερικανικό φιλμ νουάρ του 1952 σε σκηνοθεσία Γιόζεφ φον Στέρνμπεργκ. Πρωταγωνιστούν οι Ρόμπερτ Μίτσαμ, Τζέιν Ράσελ και ο Μπραντ Ντέξτερ.

 Υπόθεση 
Λίγο μετά τον Β' Παγκόσμιο Πόλεμο στο λιμάνι της πορτογαλικής αποικίας του Μακάο, καταφθάνει ένα επιβατηγό πλοίο προερχόμενο από το Χονγκ Κονγκ. Ανάμεσα στους επιβάτες του βρίσκονται και τρεις Αμερικανοί: ο πλανόδιος πωλητής Λώρενς Σι Τραμπλ, η εκρηκτική τραγουδίστρια Τζούλι Μπένετ και ο τυχοδιώκτης Νικ Κόκραν. Κατά την αποβίβαση τους στο λιμάνι και περνώντας από τον έλεγχο διαβατηρίων ο Κόκραν θα διαπιστώσει ότι κάποιος του έχει κλέψει το πορτόφολι του και θα δηλώσει στον Υπολοχαγό Σεμπαστιάν την απώλεια του. Στη συχέχεια και οι τρεις Αμερικανοί θα κατευθυνθούν σε ένα ξενοδοχείο όπου θα διαμείνουν.

Ο υπολοχογός Σεμπαστιάν θα συνάντησει τον άρχοντα του υπόκοσμου και του τζόγου της πόλης Βίνσεντ Χαλόραν για να του αναφέρει την άφιξη των τρίων Αμερικανών. Ο Χάλοραν θα πει στον Σεμπαστιάν να πάει να βρει την Τζούλι και να της προτείνει να εργαστεί ως τραγουδίστρια στο καζίνο του. Ενώ για τον Νικ Κόκραν, ο Χάλοραν υποψιάζεται ότι είναι μυστικός αστυνομικός και ότι έχει έρθει στο Μακάο για να τον συλλάβει και να τον παραδώσει στις αμερικανικές αρχές.

Η Τζούλι πηγαίνει στο καζίνο και συνάντα τον Χάλοραν και συμφωνεί να δουλέψει για 100 δολάρια την εβδόμαδα. Αλλά και ο Νικ θα πάει και αυτός στο καζίνο και θα συναντήσει τον Χάλοραν, ο οποίος του λέει ότι είναι διατεθειμένος να πληρώσει τα έξοδα προκειμένου ο Νικ να φύγει άμεσα από το Μακάο και να επιστρέψει στο Χονγκ Κονγκ. Ο Νικ δέχεται την προσφορά του Χάλοραν και αργότερα που θα γυρίσει στο ξενοδοχείο θα το πει στη Τζούλι.

Ο Τραμπλ που αποδεικνύεται ότι αυτός είναι ο μυστικός αστυνομικός θα πει στον Νικ ότι έχει ένα κολιέ με διαμάντια αξίας 100 χιλ δολαρίων και αν ενδιαφέρεται να βρει αγοραστή και να πάρει προμήθεια δινόντας του ένα από τα διαμάντια του κολιέ. Ο Νικ λέει στον Τραμπλ ότι δέχεται την συμφωνία και πηγαίνει στον Χάλοραν για να μάθει αν τον ενδιάφερει να αγοράσει το κολιέ. Ο Χάλοραν θα δεχτεί να το αγοράσει και λέει στον Νικ να τον συναντήσει στη προβλήτα του λιμανιού για να πάνε οι δύο τους με το σκάφος του στο Χονγκ Κονγκ όπου βρίσκεται φυλάγμενο το κολιέ σε μια θυρίδα τράπεζας.

Ο Νικ πηγαίνει στη προβλήτα αλλά εκεί θα δεχθεί επίθεση από δύο άντρες του Χάλοραν οι οποίοι στη συνέχεια θα μεταφέρουν τον Νικ σε ένα σπίτι. Ο Νικ καταφέρνει να δραπετεύσει όμως με την βοήθεια της Μάρτζι και επιστρέφει και πάλι στο λιμάνι όπου τον εντοπίζουν ξανά οι άντρες του Χάλοραν. Τότε εμφανίζεται ο Τραμπλ και βοηθά τον Νικ να ξεφύγει αλλά ο ίδιος θα χτυπηθεί με στιλέτο και θα πεθάνει. Ο Νικ πηγαίνει στο σκάφος του Χάλοραν και μετά από μια πάλη καταφέρνει να ακινητοποιήσει τον Χάλοραν και να οδηγήσει το σκάφος έξω από τα 3 ναυτικά μίλια και να τον παραδώσει στις αμερικανικές αρχές, οι οποίες αναγνωρίζουν στον Νικ την συμβολή του για την σύλληψη του Χάλοραν και ακυρώνουν την ποινή που εκρεμούσε εις βάρος, με  αποτέλεσμα ο Νικ να επιστρέψει πίσω στη πατρίδα του.

 Διανομή ρόλων 

 Ρόμπερτ Μίτσαμ ως Νικ Κόκραν
 Τζέιν Ράσελ ως Τζούλι Μπένετ
 Μπραντ Ντέξτερ ως Βίνσεντ Χαλόραν
 Γουίλιαμ Μπέντιξ ως Λώρενς Σι. Τραμπλ
 Γκλόρια Γκράχαμ ως Μάρτζι
 Τόμας Γκόμεζ ως Υπολοχαγός Σεμπαστιάν

 Υποδοχή 
 Κριτικές 
Ο ιστότοπος συλλογής κριτικών Rotten Tomatoes, δίνει βαθμολογία θετικής έγκρισης 44% βασισμένες σε 9 κριτικές με μέσο όρο 5.70/10.

 Παραπομπές 

 Εξωτερικοί σύνδεσμοι 

Κατηγορία:Αμερικανικές ταινίες της δεκαετίας 1950
Κατηγορία:Ταινίες του 1952
Κατηγορία:Ταινίες σε σκηνοθεσία Τζόζεφ φον Στέρνμπεργκ
Κατηγορία:Φιλμ νουάρ
Κατηγορία:Αγγλόφωνες ταινίες
Κατηγορία:Ταινίες γυρισμένες στην Κίνα
Κατηγορία:Αμερικανικές ασπρόμαυρες ταινίες
Κατηγορία:Ταινίες παραγωγής RKO Pictures